JMART บวกแรง 6% รับแผนซื้อหุ้นคืน 16 ล้านหุ้น วงเงิน 400 ล้าน
JMART บวกแรง 6% รับแผนควักเงิน 400 ล้าน เดินหน้าซื้อหุ้นคืน 16 ล้านหุ้น เริ่ม 15 พ.ค.-15 มิ.ย.66
JMART บวกแรง 6% รับแผนควักเงิน 400 ล้าน ซื้อหุ้นคืน 16 ล้านหุ้น เริ่ม 15 พ.ค.-15 มิ.ย.66
28 เม.ย. 2566

ผู้สื่อข่าวรายงานว่า วันนี้(28เม.ย.66)บริษัท เจมาร์ท กรุ๊ป โฮลดิ้งส์ จำกัด (มหาชน) หรือ JMART ล่าสุด ณ เวลา 10:17 น. อยู่ที่ 19.80 บาท บวก 1.20 บาท หรือ 6.45% สูงสุดที่ 19.90 บาท ต่ำสุดที่ 19.00 บาท ด้วยมูลค่าซื้อขาย 183.71 ล้านบาท
 
โดยวานนี้ บริษัท เจมาร์ท กรุ๊ป โฮลดิ้งส์ จำกัด (มหาชน) หรือ JMART ระบุว่า ที่ประชุมคณะกรรมการบริษัท วันที่ 27 เม.ย.2566 ได้มีมติอนุมัติโครงการซื้อหุ้น (Treasury Stock) เพื่อบริหารทางการเงิน ภายในวงเงินไม่เกิน 400,000,000 บาท จำนวนหุ้นที่จะซื้อคืนไม่เกิน 16,000,000 หุ้น มูลค่าที่ตราไว้หุ้นละ 1 บาท หรือคิดเป็นจำนวนไม่เกินร้อยละ 1.10 ของหุ้นที่จำหน่ายได้แล้วทั้งหมด โดยกำหนดระยะเวลาในการซื้อหุ้นคืนตั้งแต่วันที่ 15 พ.ค.2566- 15 มิ.ย.2566